b'\n_START_ARTICLE_\nKomet Swift-Tuttle\n_START_SECTION_\nOdkritje\n_START_PARAGRAPH_\nKomet je odkril v 16. julija 1862 ameri\xc5\xa1ki astronom Lewis A. Swift v Marathonu v New Yorku, ZDA. Neodvisno ga je odkril 19. julija 1862 tudi Horace Parnell Tuttle. Komet so spet opazili v letu 1992, ko ga je ponovno odkril japonski astronom Curihiko Kju\xc4\x8di. Takrat je bil viden z binokularji.\n_START_SECTION_\nZna\xc4\x8dilnosti\n_START_PARAGRAPH_\nKomet je star\xc5\xa1evsko telo za meteorski roj Perzeidov. Komet je v orbitalni resonanci 1: 11 z Jupitrom _NEWLINE_Trdi del jedra je velik pribli\xc5\xbeno 26 km, kar je precej ve\xc4\x8d kot bi naj imel domnevni asteroid, ki je povzro\xc4\x8dil izginutje dinozavrov na prehodu iz obdobja krede v terciar.\n_START_SECTION_\nNevarnost za Zemljo\n_START_PARAGRAPH_\nKomet se zelo pribli\xc5\xbea tudi Zemlji in Luni . Pri zadnjem prihodu v prison\xc4\x8dje se je kometov prihod razlikoval od predvidenega za 17 dni. \xc4\x8ce se bo to zgodilo tudi pri prihodnjem prihodu v prison\xc4\x8dje (leta 2126), je velika verjetnost, da bo zadel Zemljo ali Luno. Raziskovali so tudi pretekla opazovanja tega kometa. Amaterski astronom in pisatelj Gary W. Kronk je ugotovil, da so komet opazovali na Kitajskem \xc5\xbee leta 69 p. n. \xc5\xa1t. Ugotovil je tudi, da so ga opazili tudi leta 188. Te ugotovitve je potrdil tudi britanski astronom Brian Geoffrey Marsden (rojen 1937). To je omogo\xc4\x8dilo tudi ponovni izra\xc4\x8dun kometove tirnice. Izra\xc4\x8duni so pokazali, da ima komet precej stabilno tirnico in tako v naslednjih 2000 letih ne predstavlja za Zemljo nevarnosti . Verjetno bo pojav kometa v letu 2126 zelo spektakularen, podoben bo kometu Hale-Bopp. Prav tako predvidevajo, da se bo Zemlji zelo pribli\xc5\xbeal tudi v letu 4497. Takrat se bo mimo Zemlje gibal na razdalji samo 0,03 do 0,05 astronomske enote. Vsa predvidevanja za pot kometa v letih po 4497. letu so zelo negotova.'